कल आस्ट्रिया रवाना होंगी विदुषी, किरण और प्रतिभा
भोपाल | आस्ट्रिया में 14 मार्च से शुरू हो रहे अंतरराष्ट्रीय शीतकालीन खेलकूद में भाग लेने के लिए भोपाल की फ्लोर बाल खिलाड़ी विदुषी, फ्लोर हॉकी खिलाड़ी किरण और उनकी कोच प्रतिभा श्रीवास्तव सोमवार को दिल्ली रवाना होंगी, जहां से भारतीय दल के अन्य सदस्यों के साथ आस्ट्रिया के लिए उड़ान भरेंगी। रवानी से पहले खिलाड़ियों के लिए एक विदाई कार्यक्रम आयोजित किया गया। इसमें पर्यटन निगम के अध्यक्ष तपन भौमिक और स्पेशल खेलों के तकनीकी निदेशक एहतिशामउद्दीन ने खिलाड़ियों को शुभकामनाएं दी।
इसमें 17 वर्षीय विदूषी मानसिक रूप निशक्त और मूक बधिर हैं। वह अपनी बात साईन लैंग्वेज के माध्यम से व्यक्त करती हैं। 19 वर्षीय किरण भी विदूषी जैसी ही हैं, लेकिन उनकी श्रवण क्षमता ठीक है, इसलिए वह अपनी बातें इशारों से व्यक्त करती हैं।
hin_Deva hin_Deva hin_Deva